da en nb da nb da da en it da da da da da da da da da da da da ms
Underviser i fødselsforberedelse for par.
Giulia er født i 1964. Hun blev uddannet jordemoder i København i 1998.
Siden har hun arbejdet som jordemoder på fødegangen og i konsultation på store og små hospitaler og har været en del af hjemmefødselsordning på Hvidovre hospital.
Hun er nu en fast del af jordemoderstaben på Nykøbing Falster sygehus og fast underviser hos Min Fødsel.
Giulia er mor til tre voksne børn og mormor til to krudtugler.
Giulia fortæller om sit kald:
"Lige så længe jeg kan huske det, har jeg været fascineret af kvindens urkraft og af det magiske øjeblik, hvor et menneske bliver til to. Og to bliver til tre, når der er en partner med.
Jeg bliver aldrig træt af at tale om graviditet og fødsel og jeg brænder for, at kunne formidle mekanismen bag miraklet og de stemninger der fremmer det.
Jeg er nemlig overbevist om, at forståelse gavner processen.
Jeg tror på, at alle børn fortjener den bedst mulige ankomst til verden, og alle forældre fortjener at føle sig magtfulde i oplevelsen af, at tage imod deres dyrebareste skat.
Det er det jeg stiler imod i mit møde med familier under dannelse."
Min Fødsel Ingemannsvej 3, baghuset, 2.sal 1964 Frederiksberg C